cyanic-selkie/wikianc huggingface dataset:
ফুচৌ
গণপ্রজাতন্ত্রী চীন সরকার
thumb|left|ফুচৌয়ের মানচিত্র (ফু-চউ (FOOCHOW) হিসাবে লেবেলযুক্ত) সামান্য প্রতিরোধ হলেও ১৯৪৯ সালের ১৭ই আগস্ট পিপলস লিবারেশন আর্মি দ্বারা ফুচৌ দখল করা হয়।
শহরটি ১৯৫০-এর দশকে তাইওয়ানের কেএমটি-এর সাথে সংঘর্ষের প্রথম সারিতে ছিল, কারণ শত্রু কেএমটি বিমানগুলি প্রায়শই শহরটিতে বোমাবর্ষণ করত। ১৯৫৫ সালের ২০ই জানুয়ারির বোমা হামলা ছিল সবচেয়ে গুরুতর, শত শত মানুষ নিহত হয়।
সাংস্কৃতিক বিপ্লবের সময় ফুচৌ সহিংস গণ বিশৃঙ্খলায় জড়িত ছিল। রেড গার্ডের বিভিন্ন দল শহরের রাস্তায় বন্দুক ব্যবহার করে একে অপরের সাথে লড়াই করে, এমনকি পিপলস লিবারেশন আর্মিকে আক্রমণ করে।
ফুচৌ ১৯৭০-এর দশকের শেষের দিক থেকে সংস্কার ও খোলার নীতির অধীনে দ্রুত উন্নতি লাভ করেছে। ফুচৌ ১৯৮২ সালে সংরক্ষিত কার্যক্রম নিয়ন্ত্রণ চালু করা চীনের প্রথম শহর হয়ে ওঠে, যা চীনের টেলিযোগাযোগের ইতিহাসে একটি মাইলফলক হিসেবে চিহ্নিত হয়েছিল। ফুচৌকে ১৯৮৪ সালে কেন্দ্রীয় সরকার উন্মুক্ত উপকূলীয় শহরগুলির প্রথম শাখা হিসাবে নির্বাচিত করেছিল।
ফুচৌতে একটি বস্ত্র কারখানার মধ্যে ১৯৯৩ সালের ১৩ই ডিসেম্বর ভয়াবহ আগুন ছড়িয়ে পড়ে এবং ৬০ জন শ্রমিকের মৃত্যু হয়।
টাইফুন লুংওয়াং থেকে উদ্ভূত বন্যার জল ২০০৫ সালে ২ই অক্টোবর একটি সামরিক বিদ্যালয়কে ভাসিয়ে নিয়ে যায়, কমপক্ষে ৮০ জন আধাসামরিক কর্মকর্তার মৃত্যু হয়।
সংস্কৃতি
বটবৃক্ষের শহর নামে পরিচিত ফুচৌ মধ্য চীনের মূলধারার অভ্যন্তরীণ সংস্কৃতি থেকে আলাদা, এবং বিস্তারিতভাবে চীনা উপকূলের অন্যান্য অঞ্চল থেকেও ভিন্ন।
ভাষা ও শিল্প
ম্যান্ডারিন চাইনিজ ছাড়াও, ফুচৌয়ের (ফুচৌ জনগণ) সংখ্যাগরিষ্ঠ স্থানীয় বাসিন্দারা পূর্বাঞ্চলীয় মিন ভাষার মর্যাদাপূর্ণ রূপ ফুচৌ উপভাষায় (福州話) কথা বলে।
ফুচৌ নাটক নামেও পরিচিত মিন অপেরা ফুচিয়েন প্রদেশের অন্যতম প্রধান অপেরা। এটি ফুচৌ অঞ্চলে ও ফুচিয়েনের প্রতিবেশী অংশে যেমন উত্তর-পূর্ব ও উত্তর-পশ্চিম অঞ্চলে যেখানে ফুচৌ উপভাষা বলা হয়, সেইসাথে তাইওয়ান ও মালয় দ্বীপপুঞ্জে জনপ্রিয়তা লাভ করেছে করে। এটি ২০তম শতকের গোড়ার দিকে একটি স্থির অপেরা হয়ে ওঠে। মিন অপেরার ১,০০০ টিরও বেশি নাটক রয়েছে, যার বেশিরভাগই লোককাহিনী, ঐতিহাসিক উপন্যাস বা প্রাচীন কিংবদন্তি থেকে উদ্ভূত হয়েছে, যার মধ্যে "মেকিং সিল", "দ্য পার্পল জেড হেয়ারপিন" ও "সুইচিং ফেয়ারি পিচ উইথ লিচি"-এর মতো ঐতিহ্যবাহী নাটক রয়েছে।
ধর্ম
ফুচৌতে প্রচলিত দুটি ঐতিহ্যবাহী মূলধারার ধর্ম হল মহাযান বৌদ্ধধর্ম ও তাওবাদ। ঐতিহ্যগতভাবে, অনেক লোক একই সাথে উভয় ধর্ম পালন করেন। এছাড়াও শহরটিতে অনেক বৌদ্ধ মঠ, তাওবাদী মন্দির ও বৌদ্ধ ভিক্ষুদের আবাসস্থল রয়েছে।
মূলধারার ধর্ম ছাড়াও, বিভিন্ন স্থানীয় ধর্মের বেশ কিছু ধর্মীয় উপাসনালয় ফুচৌ শহরের রাস্তায় ও গলিতে অবস্থিত।
অর্থনীতি
শহরের মাথাপিছু জিডিপি ২০১৫ সালে ¥৭৬,৬১৪ (ইউএস$১২,১৪০) ছিল এবং চীনা ৬৫৯ টি শহরের মধ্যে ৫২তম স্থানে ছিল।
ফুচৌ নিঃসন্দেহে প্রদেশের রাজনৈতিক, অর্থনৈতিক ও সাংস্কৃতিক কেন্দ্রের পাশাপাশি একটি শিল্প কেন্দ্র ও মিন নদীর উপর অবস্থিত সমুদ্রবন্দর। ফুজোর ২০০৮ সালের জিডিপির পরিমাণ ১৩ শতাংশ বৃদ্ধির সঙ্গে ¥২২৮.৪ বিলিয়ন ছিল।
উৎপাদিত পণ্যের মধ্যে রাসায়নিক, সিল্ক ও সুতির বস্ত্র, লোহা ও ইস্পাত এবং প্রক্রিয়াজাত খাবার রয়েছে। ফুচৌয়ের রপ্তানি পণ্যের মধ্যে সূক্ষ্ম বার্ণিশ ও হস্তশিল্পের পাখা এবং ছাতা রয়েছে। শহরের বাণিজ্য প্রধানত চীনের উপকূলীয় বন্দরগুলির সাথে সংগঠিত হয়। শহরের কাঠ, খাদ্য পণ্য ও কাগজের রপ্তানি প্রায় ৫০ কিলোমিটার (৩১ মাইল) দূরবর্তী কুয়ানথৌর পোতাশ্রয়ের মাধ্যমে হয়ে থাকে।
শহরের রপ্তানি ২০০৮ সালে ১০.৪ শতাংশ বৃদ্ধি পেয়ে ১৩.৬ বিলিয়ন মার্কিন ডলারে পৌঁছায় এবং আমদানির পরিমাণ ৬.৮ বিলিয়ন মার্কিন ডলার ছিল। একই সময়ের জন্য মোট খুচরা বিক্রয় ¥১১৩.৪ বিলিয়ন এবং মাথাপিছু জিডিপি বৃদ্ধি পেয়ে ¥৩৩,৬১৫ হয়। একই সময়ের মধ্যেই, ফুচৌ ১৫৫ টি বিদেশী বিনিয়োগ প্রকল্প অনুমোদন করে। চুক্তিকৃত বিদেশী বিনিয়োগের পরিমাণ $১.৪৮৯ বিলিয়ন ছিল, যেখানে ব্যবহৃত বিদেশী বিনিয়োগ ৪৩ শতাংশ বেড়ে $১.০০২ বিলিয়ন হয়।
দধালিয়া রাজ্য
দধালিয়া রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো দধালিয়া গ্রামে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷
ইতিহাস
দধালিয়া রাজ্যটি ৫৯ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এর জনসংখ্যা ছিলো ২৬১৯ জন৷ রাজ্যে সংগৃহীত মোট রাজস্বের পরিমান ছিলো ৩৬৮৯ ভারতীয় মুদ্রা, যার অর্ধেক আসতো কৃষিকাজ ও বনজ সম্পদের মাধ্যমে৷ মোট রাজস্বের ৬৯৯ মুদ্রা বরোদা রাজ্যকে ও ৬১১ মুদ্রা ইদার রাজ্যকে কর হিসাবে দিতে হতো৷ ১৯৪৭ খ্রিস্টাব্দে ভারতের স্বাধীনতা লাভের পর দধালিয়া রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
শাসকবর্গ
দধালিয়া দেশীয় রাজ্যের শাসকগণ রাজা সাহেব উপাধিতে ভূষিত হতেন৷
ইয়াদ আল-বাগদাদী
ইয়াদ আল-বাগদাদী (إياد البغدادي) (জন্ম ১৭ জুন, ১৯৭৭) একজন লেখক, উদ্যোক্তা এবং মানবাধিকার কর্মী যিনি আরব বসন্তের সময় আন্তর্জাতিক খ্যাতি অর্জন করেছিলেন। একজন স্ব-শৈলীযুক্ত "ইসলামিক স্বাধীনতাবাদী" হিসেবে তিনি ইসলামী আন্দোলন এবং ধর্মনিরপেক্ষ একনায়কত্ব উভয়েরই একজন স্পষ্ট সমালোচক, তিনি হাস্যরস এবং ব্যঙ্গ করার মাধ্যমে অন্য অনেক আন্দোলন কর্মী থেকে আলাদা হিসেবে পরিচিতি পেয়েছেন। তিনি তার নিজের ব্লগ সাইট ইসলাম এবং লিবার্টি এবং সাউন্ডক্লাউডের পডকাস্ট অ্যারাবিক টাইর‍্যান্ট ম্যানুয়াল-এ অবদান রাখেন।
তিনি একজন রাষ্ট্রহীন ফিলিস্তিনি যিনি কুয়েতে জন্মগ্রহণ করেন এবং সংযুক্ত আরব আমিরাতে বেড়ে ওঠেন, তিনি এখন নরওয়েতে একজন রাজনৈতিক উদ্বাস্তু।
জীবনের প্রথমার্ধ
বাগদাদির দাদা- দাদিরা জাফায় থাকেন যা এখন ইসরায়েলের অন্তর্ভুক্ত। ১৯৪৮ সালে ইহুদি রাষ্ট্র সৃষ্টির পর, তারা তাদের শিশু পুত্র ইসমাইলকে (বাগদাদির পিতা) নিয়ে মিশরে চলে যান, এবং সেখানে বসতি স্থাপন করেন। ইসমাইল ১৯৭০ সালে সংযুক্ত আরব আমিরাতে চলে আসেন। কুয়েতে জন্মগ্রহণ করা ইয়াদ সংযুক্ত আরব আমিরাতে বড় হয়েছেন। ২০১৪ সালে সংযুক্ত আরব আমিরাত থেকে তার নির্বাসন পর্যন্ত, তিনি আজমান শহরে থাকতেন।
আরব বসন্ত
২০১১ সালে আরব বসন্তের সময়, বাগদাদি চলমান মিশরীয় বিপ্লব সম্পর্কে টুইট করা শুরু করেন। তিনি আরবি ভাষার বিবৃতি, ছড়া এবং ভিডিওর ইংরেজি অনুবাদ প্রদান করেন। তিনি গণতন্ত্রপন্থী দৃষ্টিকোণ থেকে আরব বিশ্বের বিদ্রোহকে জোরালোভাবে সমর্থন করেছিলেন। তার টুইটের বেশিরভাগই কেবল সাম্প্রতিক ঘটনাবলী সম্পর্কেই রিপোর্ট করেনি বরং এই অঞ্চলের স্বৈরাচারী নেতাদের সম্পর্কে উপহাসমূলক মন্তব্যও প্রদান করেছে। যার মাধ্যমে তিনি প্রচুর ফলোয়ার পেয়েছেন। তিনি ব্যাপকভাবে ছড়িয়ে পড়া হ্যাশট্যাগ #ArabTyrantManual -এর স্রষ্টা এবং মূলধারার সংবাদ প্রতিবেদনেও তাকে উল্লেখ করা হয়েছে।
২০১১ সালের ফেব্রুয়ারিতে মিশরীয় আন্দোলন কর্মী আসমা মাহফুজের মিশরীয়দের প্রতি কায়রোর তাহরির স্কোয়ারে প্রতিবাদ করার আহ্বানের ইউটিউব ভিডিও এক মিলিয়ন বার দেখা হয়েছিল। এর অনুবাদক ছিলেন বাগদাদী। অনেক পর্যবেক্ষক হোসনি মোবারকের রাষ্ট্রপতিত্বকে পতনে সাহায্য করার জন্য এটিকে কৃতিত্ব দিয়েছেন।
তিনি দ্বি-খণ্ডের আরব বসন্ত ইশতেহারেরও লেখক, যেখানে তিনি "ইসলামী স্বাধীনতাবাদ" এর একটি রূপরেখা তুলে ধরেছিলেন যাতে তিনি আশা করেছিলেন আরব বসন্তের প্রেক্ষিতে তার অঞ্চলের পথপ্রদর্শক দর্শন হয়ে উঠবে।
বাগদাদি সম্পর্কে মন্তব্য
হিউম্যান রাইটস ওয়াচ- এর নিকোলাস ম্যাকগিহান বাগদাদির মামলাটিকে "ইউএই'র বিভ্রান্তির লক্ষণ এবং সমালোচনামূলক চিন্তাভাবনা এবং বাক স্বাধীনতার হরণের লক্ষণ" বলে বর্ণনা করেছেন। এইচএ হেলিয়ার, রয়্যাল ইউনাইটেড সার্ভিসেস ইনস্টিটিউটের একজন সহযোগী ফেলো, বাগদাদির "পক্ষপাতের পরিবর্তে নীতির উপর নির্ভরশীল বিভিন্ন রাজনৈতিক শক্তির সমালোচনা করার ক্ষেত্রে ধারাবাহিকতার" প্রশংসা করেছেন।
হ্যালো!
হ্যালো! (Hello!) একটি সাপ্তাহিক ব্রিটিশ ম্যাগাজিন, যা মূলত সেলিব্রেটিদের খবর ও ব্যক্তিগত জীবন সম্পর্কে তথ্যাদি প্রকাশ। যুক্তরাজ্য, আয়ারল্যান্ড, ভারত, সংযুক্ত আরব আমিরাত, স্পেন, মেক্সিকো, তুরস্ক, রাশিয়া, গ্রিস, কানাডাতে ম্যাগাজিনটির সংস্করণ প্রকাশিত হয়। এছাড়া ২০০৭ সাল থেকে সার্বিয়াতেও এটি প্রকাশ পাচ্ছে।
ইতিহাস
ম্যাগাজিনটির মালিকানা স্বত্ব স্পেনীয় প্রকাশক এডোয়ার্ডো সানচেজ জুনকো। ১৯৮৮ সালে হোলা (¡Hola!) নামে একটি স্পেনীয় ম্যাগাজিন রূপে এর যাত্রা শুরু হয়। ১৯৯৮ থেকে ২০০৪ সাল পর্যন্ত ওলা ! (Ohla !) নামে এর একটা ফরাসী সংষ্করণও প্রকাশিত হতো।
পেড্রো কলিন্স
পেড্রো টাইরন কলিন্স (Pedro Collins; জন্ম: ১২ আগস্ট, ১৯৭৬) বার্বাডোসের সেন্ট পিটারের বস্কোবেল এলাকা জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন।
দলে তিনি মূলতঃ বামহাতি ফাস্ট মিডিয়াম বোলারের দায়িত্ব পালন করতেন। এছাড়াও নিচেরসারিতে ডানহাতে পারদর্শিতা দেখিয়েছেন পেড্রো কলিন্স।
খেলোয়াড়ী জীবন
ওয়েস্ট ইন্ডিজ ক্রিকেট দলের অন্যতম সদস্য ফিদেল অ্যাডওয়ার্ডস সম্পর্কে তার সৎ ভাই। তার ন্যায় খুব কমসংখ্যক বামহাতি সিম বোলারই ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করার সুযোগ পেয়েছেন। তার বোলিং সঠিক দিক ও নিশানা বরাবর ছিল যা তাকে ক্যারিবীয় ক্রিকেটে দূর্দান্ত প্রতাপে রাজত্ব করতে সহায়তা করেছিল। ৩৪.১৩ গড়ে ১০৬ উইকেট নিয়ে সন্তোষজনক টেস্ট রেকর্ড গড়া স্বত্ত্বেও ওয়েস্ট ইন্ডিজ দলের নিয়মিত সদস্য হতে পারেননি তিনি। তাস্বত্ত্বেও ২০০৭ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পান।
কাউন্টি ক্রিকেট
২০০৭ সালে সারে দলের পক্ষে কোলপ্যাক খেলোয়াড় হিসেবে দুই বছরের জন্য চুক্তিবদ্ধ হন। এরফলে তার ওয়েস্ট ইন্ডিজ দলে ভবিষ্যতে খেলার সম্ভাবনা কমে যায়। তবে, শেষ পর্যন্ত তিনি এ চুক্তি থেকে দূরে সরে আসেন। ৩০ মার্চ, ২০১০ তারিখে মিডলসেক্স কর্তৃপক্ষ ২০১০ মৌসুমে খেলার জন্য তার চুক্তিবদ্ধতার কথা ঘোষণা করে।
সিরাজগঞ্জ
সিরাজগঞ্জ মধ্য বাংলাদেশের রাজশাহী বিভাগের একটি গুরুত্বপূর্ন শহর। এটি যমুনা নদীর পশ্চিম তীরে, এবং ঢাকা শহর হতে প্রায় ১১০ কিলোমিটার (৭০ মাইল) উত্তর-পশ্চিমে অবস্থিত। সিরাজগঞ্জ শহর একই সাথে সিরাজগঞ্জ জেলা ও সদর উপজেলার প্রশাসনিক সদরদপ্তর। এর মোট আয়তন ৩১.২৭ বর্গকিলোমিটার ও জনসংখ্যা ৪০০০০০+ জন প্রায়, যা সিরাজগঞ্জকে বাংলাদেশের ১৪তম বৃহৎ শহরের পরিণত করেছে। বঙ্গবন্ধু সেতুর পশ্চিম প্রান্ত থেকে সিরাজগঞ্জ শহরের দুরত্ব ৮ কিলোমিটার। সিরাজগঞ্জ জেলাকে উত্তরবঙ্গের প্রবেশদ্বার বলা হয়।
নামকরণ
বেলকুচি থানায় সিরাজউদ্দিন চৌধুরী নামক একজন ভূস্বামী (জমিদার) ছিলেন। তিনি তার নিজ মহালে একটি গঞ্জ স্থাপন করেন। তার নামানুসারে এর নামকরণ করা হয় সিরাজগঞ্জ। কিন্তু এটি ততটা প্রসিদ্ধি লাভ করেনি। যমুনা নদীর ভাঙ্গনের ফলে ক্রমে তা নদীগর্ভে বিলীন হয় এবং ক্রমশঃ উত্তর দিকে সরে আসে। সে সময় সিরাজউদ্দিন চৌধুরী ১৮০৯ সালের দিকে খয়রাতি মহল রূপে জমিদারি সেরেস্তায় লিখিত ভূতের দিয়ার মৌজা নিলামে ক্রয় করেন। তিনি এই স্থানটিকে ব্যবসা-বাণিজ্যের প্রধান স্থানরূপে বিশেষ সহায়ক মনে করেন। এমন সময় তার নামে নামকরণকৃত সিরাজগঞ্জ স্থানটি পুনরায় নদীভাঙ্গনে বিলীন হয়। তিনি ভূতের দিয়ার মৌজাকেই নতুনভাবে সিরাজগঞ্জ নামে নামকরণ করেন। ফলে ভূতের দিয়ার মৌজাই সিরাজগঞ্জ নামে স্থায়ী রূপ লাভ করে।
ভূগোল
সিরাজগঞ্জ রাজধানী ঢাকা থেকে উত্তর-পশ্চিমে, রাজশাহী থেকে উত্তর-পূর্বে এবং বগুড়া থেকে দক্ষিণ-পূর্বে, ২৪º২২΄ উত্তর অক্ষাংশ থেকে ২৪º৩৭΄ উত্তর অক্ষাংশ পর্যন্ত এবং ৮৯º৩৬΄ পূর্ব দ্রাঘিমাংশ থেকে ৮৯º৪৭΄ দ্রাঘিমাংশে অবস্থিত। এর মোট আয়তন ৩১.২৭ বর্গকিলোমিটার।
জনসংখ্যা
২০১১ সালের আদমশুমারী অনুযায়ী সিরাজগঞ্জ শহরের মোট জনসংখ্যা ১৬৭,২০০ জন। যার মধ্যে ৮৪,৪৮৪ জন পুরুষ এবং ৮২,৭১৬ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৫৩৪৭ জন মানুষ বসবাস করে। নারী পুরুষের লিঙ্গ অনুপাত ১০০ঃ১০২ এবং শিক্ষার হার ৬২.২%(৭ বছরের উর্দ্ধে)। শহরের মোট খানা রয়েছে ৩৭৪৪২টি।
গণমাধ্যম
সিরাজগঞ্জ থেকে প্রকাশিত উল্লেখযোগ্য বাংলা দৈনিক পত্রিকাগুলোর মধ্যে রয়েছে দৈনিক যমুনা প্রবাহ, দৈনিক আজকের সিরাজগঞ্জ, দৈনিক যুগের কথা, দৈনিক সিরাজগঞ্জ কণ্ঠ, আমাদের সিরাজগঞ্জ
মফীদা আহমেদ
মুফীদা আহমেদ (১৯২১-২০০৮) ভারতীয় জাতীয় কংগ্রেস এর একজন ভারতীয় রাজনীতিবিদ ছিলেন। তিনি আসামের প্রথম মহিলা সংসদ সদস্য এবং ভারতে অল্প যে কয়েকজন মুসলিম নারী সংসদ সদস্য ছিলেন তিনি তাদের মধ্যে অন্যতম।
প্রাথমিক জীবন এবং শিক্ষা
তিনি ১৯২১ সালের নভেম্বরে জোরহাট শহরের মো. বারুয়া আলীর পরিবারে জন্মগ্রহণ করেন। তিনি ব্যক্তিগতভাবে নিজের পড়ালেখা চালিয়ে যান। পরবর্তী জীবনে, তিনি আসামি জার্নাল নিবন্ধ লিখতেন। তার কাজগুলির মধ্যে বিশ্বদ্বীপ-বাপুজী এবং ভারতের-নেহেরু উল্লেখযোগ্য।
পেশা
মুফীদা আহমেদ ন্যাশনাল সেভিং স্কিমের অবৈতনিক ভিত্তিতে (১৪-৭-১৯৫৫ থেকে ১৯-০১-১৯৫৭7) কাজ করেন, এবং জোরহাটে রেড ক্রস সোসাইটির (১৯৪৬ - ১৯৪৯)  যুগ্ম সম্পাদক হিসাবে কাজ করেন। তিনি গোলাঘাটে কংগ্রেসের নারী বিভাগের, (১৯৫৩ থেকে ১৯৫৬ পর্যন্ত) আহ্বায়ক ছিলেন। তিনি মহিলা সমিতিতে (১ অক্টোবর ১৯৫১ থেকে জানুয়ারি ১৯৫৩) তে তেজপুর জেলার সহকারী সচিব হিসেবে মাতৃত্ব কল্যাণে কাজ করেন।
ব্যক্তিগত জীবন
১১ ডিসেম্বর ১৯৪০ এ তিনি আসানউদ্দীন আহমদকে বিয়ে করেন। তিনি পড়া, বুনন, সেলাই এবং বাগান করা পছন্দ করতেন। ২২ জানুয়ারী ২০০৮ সালে ৮৮ বছর বয়সে তিনি মারা যান
জিওভান্নি আন্তোনিও স্কোপোলি
জিওভান্নি আন্তোনিও স্কোপোলি (জুন ৩, ১৭২৩-মে ৮, ১৭৮৮) ছিলেন একজন তাইরলীয় চিকিৎসক ও প্রকৃতিবিদ। বিভিন্ন গ্রন্থে তাকে লাতিন ভাষায় ইয়োহান্নেস আন্তোনিয়ুস স্কোপোলিয়ুস (Johannes Antonius Scopolius) নামে উল্লেখ করা হয়েছে। তার জীবনীকার তাকে অস্ট্রিয়ার লিনিয়াস নামে অভিহিত করেছেন।
জীবনী
স্কোপোলি ১৭২৩ সালে তাইরলে জন্মগ্রহণ করেন। তার পিতা ছিলেন একজন ইতালীয় আইনবিদ। ইন্সব্রুক বিশ্ববিদ্যালয় থেকে তিনি চিকিৎসাবিদ্যা বিষয়ে ডিগ্রি লাভ করেন। পরে তিনি কাভালেসে ও ভেনিসে চিকিৎসক হিসেবে কর্মজীবন শুরু করেন। এসময় তার বেশিরভাগ সময় অতিবাহিত হয় আল্পসে পতঙ্গ ও উদ্ভিদের বিশাল নমুনা সংগ্রহ করে।
.সিএন
.সিএন (.cn) গণচীনর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। চীন সরকার তথ্য প্রযুক্তি মন্ত্রনালয়ের মাধ্যমে এটি নিয়ন্ত্রণ করে থাকে। এই মন্ত্রণালয় টেলিকমিউনিকেসন থেকে শুরু করে সম্প্রচার সকল বিষয়য়াদি দেখাশুনা করে। এটি বণ্টনের দায়িত্ব চায়না ইন্টারনেট নেটওয়ার্ক ইনফরমেশন সেন্টারের। নিউলেভেল সাধারনত চীনের বাইরে .সিএন ডোমেইন এর নিয়ন্ত্রণ করে থাকে। ৩.৩ মিলিয়নের উপর নিবন্ধনকারী নিয়ে .সিএন ডোমেইন বিশ্বের ৫ম বৃহত্তম ডোমেইন নাম। প্রথম দিকে রয়েছে .ডিই, ইউকে, .এনএল ও .ইইউ।
প্রাদেশিক দ্বিতীয় স্তরের ডোমেইন
.সিএন এর প্রথম দুই অক্ষর অর্থাৎ শহরের সংক্ষিপ্ত দুই অক্ষর দিয়ে ডোমেইন নাম প্রকাশ করা হয়েছে।
চীনা অক্ষরে আন্তর্জাতিক ডোমেইন নাম
চীনা অক্ষরে আন্তজার্তিক ডোমেইন নাম .সিএন এর অধীন দ্বিতীয় স্তরে নিবন্ধন করা যায়। ২৫ জুন, ২০১০ সালে আইসিএএনএন চীনের জন্য চীনা অক্ষরে সাধারণ ডোমেইন নাম যেমন, .中国 (চীন,xn--fiqs8s) এবং .中國 (ঐতিহাসিক চীনা অক্ষর, ডিএনএস নাম xn--fiqz9s) অনুমোদন দেওয়া হয়। এই দুটি টপ-লেভেল ডোমেইন নাম ডোমেইন নাম স্টেনডার্ড এ যুক্ত হয় জুলাই, ২০১০ সালে। সিএনএনআইসি .কম এর জন্য .公司 ও .নেটের জন্য .网络 প্রস্তাব করে। যাইহোক এ দুট আন্তজার্তিকভাবে স্বীকৃত নয়, শুধুমাত্র স্থানীয়ভাবে ব্যবহার করা হয়।
বহিঃসংযোগ
Toppdomän
রুব গোল্ডবার্গ
রুবেন গ্যারেট লুসিয়াস “রুব” গোল্ডবার্গ (৪ জুলাই, ১৮৮৩ – ৭ ডিসেম্বর, ১৯৭০) ছিলেন একজন আমেরিকান কার্টুনিস্ট, স্থপতি, লেখক, প্রকৌশলী ও আবিষ্কারক।
তিনি সবচেয়ে বেশি পরিচিত জটিল যন্ত্রপাতির নকশা নিয়ে আঁকা জনপ্রিয় কার্টুনগুলোর জন্য। তিনি তার কার্টুনে এইসব যন্ত্র দিয়ে সোজা, সরল কাজকর্ম কতটা প্যাঁচালো উপায়ে করা যায় তা দেখিয়েছেন। তার এই কাজের সাথে মিল রয়েছে যুক্তরাজ্যের হিথ রবিনসনের যন্ত্রের, এছাড়া ডেনমার্কের স্ট্রম পি ও উল্লেখযোগ্য। গোল্ডবার্গ তার জীবদ্দশায় অসংখ্য সম্মাননা পেয়েছেন। এর মধ্যে উল্লেখযোগ্য হচ্ছে- রাজনৈতিক কার্টুনিং এর জন্য ১৯৪৮ সালে পুলিৎজার পুরস্কার এবং ১৯৫৯ সালে বানশীস সিলভার লেডি অ্যাওয়ার্ড।
গোল্ডবার্গ ন্যাশনাল কার্টুনিস্ট সোসাইটি ( জাতীয় কার্টুনিস্ট সমিতি) এর প্রতিষ্ঠাতা সদস্য ও প্রথম প্রেসিডেন্ট ছিলেন। প্রতিবছর সমিতি বছরের সেরা কার্টুনিস্ট কে রুবেন অ্যাওয়ার্ড প্রদান করে যার নামকরণ তার নামানুসারেই করা রয়েছে। তিনি বেশ কয়েকটি আন্তর্জাতিক প্রতিযোগিতার অনুপ্রেরণা হয়ে রয়েছেন, যা রুব গোল্ডবার্গ মেশিন কনটেস্ট নামে পরিচিত। এই প্রতিযোগিতাগুলোতে প্রতিযোগীরা সাধারণ কাজ করার জন্য জটিল যন্ত্রপাতি নির্মাণ করে থাকে।
ঠাকুরণ নদ
উৎপত্তি ও প্রবাহ
নদীটি দক্ষিণ চব্বিশ পরগনা জেলার জয়নগরের নিকট উৎপত্তি লাভ করেছে৷ নদীটির সাথে শাখাপথে ও খালপথে সংযোগ রয়েছে সুন্দরবনের বৃহৎ নদীগুলির অন্যতম সপ্তমুখী নদীর সাথে৷ এটি জয়নগর ১ ও মথুরাপুর ১ সমষ্টি উন্নয়ন ব্লকের মধ্যে সীমানা নির্ধারণ করেছে৷
প্রবাহপথের বর্ণনা
ঠাকুরণ নদীব্যবস্থা উৎপত্তিস্থল থেকে বঙ্গোপসাগরের নিকট অধিক প্রশস্ত৷ ঠাকুরণ নদীর পশ্চিমতীরে অবস্থিত পার্শ্বীয় শাখাগুলি হলো; কদ্রুখালি খাল, দমদমা খাল, মণি নদী, পুকছড়া, রায়দিঘী, শিবুয়া নদী, পাখিরালি খাল এবং রসের খাঁড়ি৷ আবার পূর্বতীরে অবস্থিত পার্শ্বীয় শাখাগুলি মূলত বিসর্প পথে গতিমান যেমন; বৈঁচাপি খাল, গুরা খাল, কাইকলমারি-আজমলমারি-সুইয়া নদী, দুলিভাসানী নদী এবং চুলকাটি নদী৷ প্রতিটি বিসর্পপথই জোয়ারের ফলে একে অপরের সাথে অন্তর্যুক্ত হয়ে পড়ে নদীজালিকা গঠন করে৷
ঠাকুরণ নদীর দুইতীরে অবস্থিত বনাঞ্চল আইনের আওতায় সংরক্ষিত৷ এগুলি মূলত লবণাম্বুজ জাতীয়৷ নদীর পূর্বতীরের অংশ সুন্দরবনের ব্যাঘ্র অভয়ারণ্য অঞ্চলের কেন্দ্রীয় অঞ্চলের অন্তর্গত হওয়ায় এখানে পশু ও পক্ষীবিশারদ এবং পর্যটক ছাড়া সাধারণ মানুষের প্রবেশ নিষেধ৷
নদীর তীরে বেশির্ভাগ স্থানে পরিকল্পিতভাবে উঁচু নদীবাঁধ দেওয়া হলেও প্রায় সময়েই জলস্তর বৃদ্ধির কারণে নদীর দুকুল উপচে বন্যা পরিস্থিতির সৃষ্টি হয়৷
অবনী মোদী
অবনী মোদী হলেন একজন ভারতীয় মডেল এবং চলচ্চিত্র অভিনেত্রী।
ইসরায়েলি পশ্চিম তীরের প্রতিবন্ধকতা
থাম্ব|জুলাই ২০১১ এর প্রতিবন্ধকতার রাস্তা:  শেষ হয়েছে,  নির্মানাধীন,  পরিকল্পিত থাম্ব|জেরুজালেমের প্রতিবন্ধক, ২০০৭ থাম্ব|আবু দিস এবং পূর্ব জেরুজালেমের মধ্যকার প্রতিবন্ধকতা, জুম ২০০৪ ইজরায়েলি পশ্চিম তীরের প্রতিবন্ধকতা অথবা দেয়াল হল একটি প্রতিবন্ধক যা  সবুজ লাইনের বরাবর পশ্চিম তীরে অবস্থিত। ইসরায়েল এটিকে সন্ত্রাসের বিরুদ্ধে নিরাপত্তার প্রতিবন্ধক হিসেবে বিবেচনা করে, একই সাথে এটি ফিলিস্তিনিদের কাছে বর্ণবা দি এবং বৈষম্যর দেয়াল হিসেবে বিবেচিত।  দৈঘ্যের সম্পূর্ণ দেয়ালটি সবুজ লাইনের দ্বিগুনেরও বেশি জায়গা জুড়ে আছে,   যেটির ১২% ইসরায়েনের মধ্য দিয়ে, বাকি ৮৫% পশ্চিম তীরের   মধ্য দিয়ে গিয়েছে, যা প্রায় ২৫০০০(৯%) ফিলিস্তিনিকে ইসরায়েলেরএই বিশাল জায়গা থেকে বিচ্ছিন্ন করে রেখেছে।
এটি সেপ্টেম্বরের ২০০০ সালের দ্বিতীয় ইন্তিফাদা শুরুর পর থেকে নির্মাণ করা শুরু হয়েছিল, যেটি ইসরায়েলি সরকার কর্তৃক বিক্ষোভ দমন করার জন্য প্রয়োজন ছিল ইসরাইলি সরকার দাবি এটি খুবই কার্যকর ছিল, কারণ পশ্চিম তীর হতে আত্নঘাতী বোমাহামলা ৭৩ থেকে নেমে( ২০০০ এবং জুলাই ২০০৩ সালের মধ্যে - প্রথম ধাপ শেষ হবার পর) ১২ তে এসেছিল।  উত্তেজনার সময়ে এটিকে সাময়িক নিরাপত্তার প্রাথমিক পরক্ষেপ হিসেবে নেয়া হয়েছিলো, যা পরবর্তিতে দ্রুত ইসরায়েল এবং ফিলিস্তিন এর ভবিষ্যৎ রাজনৈতিক সীমানা হিসেবে প্রতিনিয়ত হয়।
এটির বিরোধিরা দাবি করে এটি নিরাপত্তার আড়ালে  ফিলিস্তিন্নিদের ভুমি আরো সংকুচিত করার  এবং নতুন সীমানা তৈরীর মাধ্যমে শান্তি আলোচনা বানচালের অপচেষ্টা। বিরোধিরা দেখায় কিছু যায়গায় সবুজ লাইনেরো পুর্বে এটি অবস্থিত, যা তাদের পশ্চিম তীর এবং ইসরাইলে  চলাচলে তাদের বাধা দেয়  আন্তর্জাতিক ন্যায়বিচার আদালত এই মর্মে মতামত দেয় যে এই প্রতিবন্ধকতা আন্তর্জাতিক আইনের পরিপন্থি। ২০০৩ সালে, জাতিসংঘ সাধারণ পরিষদ  একটি প্রস্তাব এই মর্মে পাশ করে যে, এই দেয়ালটি আন্তর্জাতিক আইনের সাথে সাংঘর্ষিক এবং এটি বন্ধ করা উচিত; প্রস্তাবটি ১৪৪-১২ এবং ১২ অনুপস্থিতিতে পাশ হয়
নাম
থাম্ব|"ইচ বিন এইন বারলিনার" যেটাগ্রাফিতি [[বেথলেহেম রোড, পশ্চিম তীরে অবস্থিত ]] হিব্রুতে, বিস্তারিত সংযুক্ত:বিচ্ছিন্নকারী বেড়া (সংযোগ=চিত্র:He-Gader_Hahafrada.ogg|11x11পিক্সেল|, গেডের হাহাফ্রাদা); বিচ্ছিন্নকারী দেয়াল (חומת ההפרדה, হোমাত হাহাফ্রাদা) এবং নিরাপত্তা বেড়া (גדר הביטחון, গেদের হাবিতেহোন)।
আরবিতে,এটাকে  'আপার্টহাইট এর দেয়াল' বলা হয়  সংযোগ=চিত্র:ArWestBankBarrier.ogg|11x11পিক্সেল|, জিদার আল-ফাস্ল আল-উ'নসুরি।.
ইংরেজিতে,বিবিসি barrier শব্দটি (কখনো separation barrier কখনো West Bank barrier) ব্যবহার করে। দি ইকোনমিস্ট পিভিসি এবং দ্য নিউ ইয়র্ক টাইমসরাও একই ভাবে ব্যবহার করে।. ইসরায়েলের পররাষ্ট্র মন্ত্রণালয়  security fence শব্দাংটি ব্যবহার করে ইংরেজিতে। আন্তর্জাতিক ন্যায়বিচার আদালত দেয়াল শব্দটি এই ব্যাখ্যায় ব্যবহার করে "শারিরীক ইন্দ্রিয়তে বুঝা গেলে অন্য মাধ্যম কখনো সঠিক নাও হতে পারে" I এটিকে আবার আপার্টহাইট এর দেয়াল  অথবা আপার্টহাইট এর বেড়া নামেও বলা হয়। সিমজোন (מרחב התפר)  যা ১৯৪৯ আর্মিস্টিস ঐক্যমত্য সীমানা এবং বেড়ার মধ্যের ভুমিকে বলা হয়।
গঠন
ডান|থাম্ব|পিরামিড আকৃতির কাটাযুক্ট গিভাত যে'ইভ এর নিকটে ৪৪৩ রুট, পশ্চিম তীর প্রায় ৯০-৯৫% প্রতিবন্ধক "বহু-স্তররের বেড়া ব্যবস্থা" হিসেবে তৈরী হবে। আইডিএফ এর নকশা করা তিন প্রকারের বেড়া; বাইরে পিরামিড আকৃতির কাটার তার, মাঝে হালকা ওজনের ডিটেক্টর যুক্ত বেড়া,  যানবাহন নিরোধক খাত, দুই পাশেই টহল রাস্তা এবং একটি ট্রেকিং এর জন্য মসৃণ বালুর ফলা রয়েছে।
প্রতিবন্ধক গড়ে  চওড়া। আবহাওয়ার তারতম্যে কিছু জায়গায়  পর্যন্ত প্রস্থতা রয়েছে। কিছু জায়গার প্রস্থ  (প্রায় ৬%)), যেখানে প্রতিবন্ধক শুধু কনক্রিটের দেয়াল হিসেবে বানানো হয়েছে। এবং তা সর্বোচ্চ  প্রর্যন্ত উঁচু। এইসব জায়গাগুলো অপেক্ষাকৃত সরু, যার জন্য কম জায়গা প্রয়োজন এবং তা স্নাইপারদের বিরুদ্ধে ভালো সুরক্ষা দেয়। শহর এলাকার দেয়ালের গঠন প্রায় একই, যেমন., ক্বালকিলয়াহ আর  জেরুসালেম, আর যেসব এলাকায় মানুষজন স্নাইপারদের দ্বারা নিহত হয়,সেগুলার মধ্যে অন্যতম ট্রান্স ইসরায়েল হাইওয়ে.
আব্দুল হক বিদ্যার্থী
আব্দুল হক বিদ্যার্থী' (১৮৮৮-১৯৭৭) মওলানা আব্দুল হক বিদ্যার্থী নামে পরিচিত, একজন পাকিস্তানি পণ্ডিত, লেখক, লেখক, ইসলাম ধর্ম প্রচারক এবং একজন বিশিষ্ট ব্যক্তিত্ব, যিনি ১৯০৭ সালে লাহোর আহমাদিয়া আন্দোলনের যোগদান করেন। ১৯১৪ সালে, মাওলানা মুহাম্মদ আলী এবং তার সহযোগীরা লাহোরে আহমদিয়া আঞ্জুমান ইশাআত ইসলাম মিশনারি সোসাইটি প্রতিষ্ঠা করেন এবং মাওলানা আবদুল হক এতে যোগ দেন। সেখানে তিনি ধর্মপ্রচারক, সাংবাদিক, প্রভাষক, লেখক ও পণ্ডিত হিসেবে তাঁর বাকি জীবন অতিবাহিত করেন।  তিনি সংস্কৃত এবং অন্যান্য ভাষা এবং হিন্দু ধর্মগ্রন্থ অধ্যয়ন করেছিলেন, মুহাম্মদ সম্পর্কে ভবিষ্যদ্বাণী বলে যা বিশ্বাস করতেন তা বোঝার জন্য এবং ইসলাম-এর নেতিবাচক সমালোচনাকে খণ্ডন করার জন্য। বেদ সম্পর্কে তার ব্যাপক জ্ঞানের কারণে তিনি বিদ্যার্থী উপাধি অর্জন করেন।
১৯১৮ থেকে ১৯৪০ সাল পর্যন্ত, তিনি আর্য সমাজ হিন্দু এবং খ্রিস্টান ধর্মপ্রচারকদের বিরুদ্ধে পাবলিক বিতর্কে অংশ নেন।  তিনি একটি হিন্দু ধর্মগ্রন্থ, যজুর বেদ এর একটি উর্দু অনুবাদ প্রকাশ করেন।
বৃশ্চিক (কাঁকড়াবিছে)
বৃশ্চিক অ্যারাকনিডা শ্রেণীর অর্থাৎ মাকড়শার জাতভাই। কথ্য বাংলায় এই পোকাটি বিছা, বিছে, বা বিচ্ছু নামেও পরিচিত, যদিও এই নামগুলো centipede পোকাকেও বোঝাতে পারে। একে দেখতে কাঁকড়ার মতো দাঁড়া ও বিছের (centipede) মতো দেহ সমন্বিত বলে কাঁকড়াবিছে নামেও পরিচিত।
বার্জ
বার্জ হল একটি ছোট আকারের জলযান। এটি প্রধানত নদী এহং ক্যানাল বা খালে পণ্য পরিবহণ করতে ব্যবহৃত হয়। এই জলযান অভ্যন্তরীন নৌপরিবহণে অতি গুরুত্ব পূর্ণ ভূমিকা পালন করে। বার্জ বহু শিল্প-এলাকাতে নদী বা খালপথে পণ্য পরিবহন করে বন্দর থেকে। এই পণ্য পরিবহন বেশি লাভজনক রেল বা সড়ক পথে পণ্য পরিবহন থেকে। বার্জ বিভিন্ন ধরনের হয়।
বার্জ বিভিন্ন দেশে পণ্য পরিবহনে বিশেষ ভূমিকা নেয়। ভারত, চিন, বাংলাদেশ ও ইউরোপে নদী ও খালপথে বার্জে করে পণ্য পরিবহন খুবই জনপ্রীয়। ভারত ও বাংলাদেশে বিভিন্ন পণ্যবাহী ও যাত্রীবাহি গাড়িকে নদী পারাপার করতে বার্জ ব্যবহৃত হয়।
আধুনিক ব্যবহার
বার্জগুলি আজকে কম দামের বাল্ক আইটেমের জন্য ব্যবহার করা হয়, যেহেতু বর্জ দ্বারা পণ্যগুলি পরিবহনের খরচ খুব কম। এছাড়াও খুব ভারী বা বাল্ক পণ্য পরিবহনের জন্য বার্জ ব্যবহার করা হয়; একটি সাধারণ আমেরিকান বার্জ ১৯৫ ফুট লম্বা ও ৩৫ ফুট চওড়া (৫৯.৪ মি × ১০.৭ মি) হয় এবং প্রায় ১,৫০০ সংক্ষিপ্ত টন (১,৪০০ টন) পণ্য বহন করতে পারে। সবচেয়ে সাধারণ ইউরোপীয় বার্জ ৭৬.৫ ফুট লম্বা ও ১১.৪ মিটার  (২৫১ ফুট × ৩৭ ফুট) চওড়া হয় এবং প্রায় ২,৪৫০ টন (২,৭০০ শর্ট টন) পর্যন্ত  পণ্য বহন করতে পারে।
২০০৬ সালের ২৬ জুন, ৫৬৫-শর্ট টন (৫১৩ টিন "ক্যাপিটালিক ক্র্যাকিং ইউনিট রিএ্যাক্টর"কে ওকলাহোমার টুলসা পোর্ট অফ কাতোসা থেকে মিসেসিপাসের প্যাসাসগৌলাতে একটি শোধনাগারে পাঠানো হয়েছিল। অত্যন্ত বড় পণ্যগুলি সাধারণত ছোট খণ্ডে প্রেরণ করা হয় এবং পরে তা একত্রিত করা হয়, কিন্তু একটি একত্রিত ইউনিটকে কম খরচে সরবরাহ করা হয় এবং সরবরাহকারীকে আর চালানের স্থানের (এই ক্ষেত্রে এখনও হারিক্যানন ক্যাটরিনা থেকে পুনরুদ্ধার করা হয়) উপর নির্ভরতা এড়ানো। রিয়াক্টর বা উইনিটটি ৭০০ মাইল (১,১০০ কিলোমিটার) যাত্রায়, প্রায় ৪০ মাইল (৬৪ কিমি) চূড়ান্ত বন্দর থেকে শোধনাগারে দিকে অগ্রসর হয়।
স্বপ্রণোদিত বার্জ যেমন জলপথের উজানে ভাটিতে ভ্রমণের জন্য ব্যবহার করা যেতে পারে; দ্রুত গতিতে ভ্রমণের সময় একটি টাগবোটের সাহায্যে তারা একটি আনপ্রেডেড বার্জ হিসেবে পরিচালিত হয়। "খাল বার্জ" সাধারণত খালে পথে পণ্য পরিবহনের কাজ করার জন্য তৈরি করা হয়।
বেশিরভাগ জাহাজগুলি, মূলত ডাচ জাহাজগুলি, যা মূলত ইউরোপের খালের মধ্যে চলাচলের করার জন্য নকশা করা হয়েছিল, তবে নতুন বৃহত জাহাজের সাথে এই বার্জগুলি শিল্পে ক্ষেত্র প্রতিদ্বন্দ্বিতা করার জন্য যথেষ্ট বড় ছিল না। এগুলির অনেকগুলি মেরামত করা হয়েছে এবং এখন একই খালের মধ্যে ছুটির দিনগুলি বার্জগুলিকে বিলাসবহুল হোটেলের হিসাবে ব্যবহৃত হয়, যেগুলি  একসময় শস্য বা কয়লা বহন করত।
ভারতে বার্জের ব্যবহার
একটি নদী বন্দর মুর্শিদাবাদ জেলার ফারাক্কা শহরের কাছে অবস্থিত। এই বন্দরের দ্বারা প্রধানত কয়লা আনা হয় ইন্দোনেশিয়া থেকে। প্রথমে বড় জাহাজে করে কয়লা আনা হয় হলদিয়ার কাছে। এরপর বার্জে সেই কয়লা পরিবহন করে ফারাক্কা বন্দরে আনা হয়। এই বন্দর প্রতি বছর ৩ লক্ষ টন বা ০.৩ মিলিয়ন টন পণ্য পরিবহন করে।
এছাড়া কলকাতা বন্দর ও হলদিয়া বন্দরের মধ্যে বার্জ দ্বারা পণ্য পরিবহন করা হয়। কলকাতা বন্দর থেকে নদী পথে বাংলাদেশে ফ্লাই অ্যাস রপ্তানি করা হয় বার্জ দ্বারা।
মিরা-ভায়ান্দার
মিরা-ভায়ান্দার (Mira-Bhayandar) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মিরা-ভায়ান্দার শহরের জনসংখ্যা হল ৫২০,৩০১ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে মিরা-ভায়ান্দার এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
টিক্কা (খাবার)
টিক্কা হচ্ছে এক ধরনের দক্ষিণ এশীয় খাবার যা বাংলাদেশ, ভারত, পাকিস্তান এবং ইরাকে জনপ্রিয়। পাঞ্জাবী রন্ধনশৈলীর বড় একটা অংশ দখল করে আছে টিক্কা। এটা টেকা, টেক্কা নামেও পরিচিত। টিক্কা হচ্ছে এক টুকরো মাংস যা অনেকটা কাটলেট এর মত দেখতে। মুরগীর টিক্কা বেশ জনপ্রিয় যা চিকেন কাটলেট তৈরীর মতই মেরিনেড করে তৈরী করা হয়। নিরামিষ টিক্কাও বেশ জনপ্রিয়। টিক্কার পশ্চিমী সংস্করণ, চিকেন টিক্কা মাসালা যুক্তরাজ্যে খুবই জনপ্রিয়। চিকেন টিক্কা প্রস্তুতিতে ব্যবহৃত মিশ্রণটিকে অনেক সময় বলা হয় টিক্কা। এটা সুগন্ধি মশলা ও দই দিয়ে প্রস্তুত করা হয়। তন্দুরে প্রস্তুত পণীর পণীর টিক্কা নামে পরিচিত।
সোমি আলি
সোমি আলি ( سومی علی; জন্ম ২৫ মার্চ ১৯৭৬) হলেন পাকিস্তানি বংশোদ্ভূত একজন আমেরিকান অভিনেত্রী, লেখিকা, চলচ্চিত্র নির্মাতা, মডেল এবং কর্মী যিনি বলিউডের ছবিতে কাজ করেছেন। তিনি নো মোর টিয়ার্স নামে একটি অলাভজনক সংস্থা পরিচালনা করেন।
জীবনের প্রথমার্ধ
সোমি আলি পাকিস্তানের করাচিতে জন্মগ্রহণ করেছিলেন। তার মা তেহমিনা একজন ইরাকি এবং বাবা মদন হলেন পাকিস্তানি। ১২ বছর বয়স পর্যন্ত করাচির কনভেন্ট অফ জেসাস অ্যান্ড মেরিতে অধ্যয়ন করার পর তিনি, তার মা ও ভাই ফ্লোরিডায় চলে যান। বলিউড অভিনেতা সালমান খানের প্রতি আনুরাগী ও অনুপ্রাণিত হয়ে আলি তার মাকে ১৬ বছর বয়সে ভারতের বোম্বেতে যাওয়ার অনুমতি দিতে রাজি করান। বোম্বেতে গিয়ে তিনি মডেলিং প্রকল্পের সাথে জড়িত হয়েছিলেন এবং হিন্দি চলচ্চিত্রেও অভিনয় করেছিলেন। তিনি ১৯৯১ থেকে ১৯৯৮ সালের মধ্যে দশটি হিন্দি চলচ্চিত্রে অভিনয় করেছিলেন। মুম্বইয়ে থাকাকালীন তিনি আট বছর যাবত বলিউডের শীর্ষস্থানীয় অভিনেতা সালমান খানের সাথে সম্পর্কে ছিলেন। ১৯৯৯ সালের ডিসেম্বরে তার পড়াশোনা চালিয়ে যাওয়ার জন্য তিনি ফ্লোরিডায় ফিরে গিয়েছিলেন।
কাঁকরভিটা
কাকরভিটা নেপালের ১ নং প্রদেশের ঝাপা জেলার মেচীনগর পৌরসভার একটি এলাকা বা পাড়া। এটি একটি সীমান্ত চেকপোস্ট। এর উপারে ভারতের দার্জিলিং জেলার পানিট্যাঙ্কি চেকপোস্ট।
১৯৯১ সালের নেপালি আদমশুমারি অনুযায়ী কাকরভিটার জনসংখ্যা ছিল ২১৩৬৬ জন, যারা ১৪৭টি পরিবারে বসবাস করে।
কাকরভিটা নেপালের পূর্ব পশ্চিম মাহেন্দ্র মহাসড়কের পূর্ব মাথা, এখানকার সীমান্ত চৌকি থেকে সড়কটি শুরু হয়েছে। এখানে তৃতীয় দেশের নাগরিকদের জন্য একটি কাস্টম ও সীমান্ত চৌকি রয়েছে। ভারতীয় এবং নেপালি নাগরিকরা কোনও বাধা ছাড়াই অতিক্রম করে। নেপাল, ভারত ও বাংলাদেশের পারশপারিক বাণিজ্য এই কাকরভিটা দিয়ে চলে। কাকরভিটা ভাদ্রপুর বিমানবন্দর থেকে ২১ কিলোমিটার, বিরাটনগর বিমানবন্দর থেকে ১০৫ কিলোমিটার ও ভারতের বাগডোগরা বিমানবন্দর থেকে ২১.৫ কিলোমিটার দূরে।
রিমা লাগু
রিমা লাগু (रीमा लागु) (২১ জুন, ১৯৫৮ - ১৮ মে, ২০১৭) হলেন একজন ভারতীয় অভিনেত্রী যিনি অনেক মারাঠি ছায়াছবির পাশাপাশি হিন্দি ছবি এবং টেলিভিশন অনুষ্ঠানে কাজ করেছেন। তিনি প্রায় চার দশক ধরে মারাঠি মঞ্চে উপস্থিত হয়ে কাজ করছেন। তিনি মারাঠি ধারাবাহিক "তুজা মজা জামিনা" প্রধান চরিত্রে অভিনয় করেছেন।
কর্মজীবন
রিমা লাগু ১৯৫৮ সালে নয়ন ভাদভাদে নাম নিয়ে জন্মগ্রহণ করেন। তার মা একজন অভিনেত্রী মন্দাকিনী ভদাবদে নামে ছিলেন যিনি মারাঠি মঞ্চে নাটক লিকুরে উদান্দ জাহালে এর জন্য সুপরিচিত ছিলেন।
১৯৭০ দশকের অথবা ১৯৮০ এর দশকের মধ্যে, তিনি হিন্দি ও মারাঠি ছবিতে অভিনয় শুরু করেন। তিনি মারাঠি অভিনেতা বিবেক লাগুকে বিয়ে করেন। বিয়ের পর তিনি তার নাম বদলে রিমা লাগু রাখেন। এই দম্পতি কয়েক বছর পরে আলাদা হয়ে যান। তাদের ম্রুসময়ি নামে একটি মেয়ে রয়েছে যিনি মঞ্চ এবং চলচ্চিত্র অভিনয় করে থাকেন।
লাগু মারাঠি শো মানাছ মুজরা দেখা গেছে যে অনুষ্ঠানটিতে মারাঠি ব্যক্তিত্বদের সন্মানে করা হয়।
.সিও
.সিও কলম্বিয়ার কান্ট্রি কোড টপ-লেভেল ডোমেইন, ন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .সিও ইন্টারনেট এস.এ.এস। [১০ জুলাই, ২০১০ থেকে .সিও ডোমেইন নাম নিবন্ধনের ক্ষেত্রে কোন সীমাবদ্ধতা রাখ হয়নি। বিশ্বের যে কোন সতন্ত্র ব্যক্তি বা প্রতিষ্ঠান এই ডোমেইন নাম নিবন্ধনের সুযোগ পায়। ইদাহরনস্বরুপ, টুইটার (t.co), অ্যাঞ্জেললিস্ট (Angel.co), এন্টার (Enter.co), ৫০০ স্টার্টআপস (500.co), এস্পেন গ্রুপ (Aspen.co) এবং গুগল (g.co)। কিছু আমেরিকান কম্পানি যেমন, আমেরিকান এক্সপ্রেস (amex.co) ও স্টারবাকস (sbux.co) তাদের ইউআরএল সংক্ষিপ্তকরনের কাজে .সিও ডোমেইন ব্যবহার করে থাকে। .সিও ডোমেইন বৈশ্বয়ীকভাবে শুধুমাত্র সরকার অনুমোদিত ব্যক্তি বা সংস্থার মাধ্যমে করা যায়।
তৃতীয় স্তরের ডোমেইন নিবন্ধন
তৃতীয় স্তরের ডোমেইন নিবন্ধন ঐতিহাসিকভাবে যেরকম প্রচলিত সে ধারাই মেনে চলা হয়। তৃতীয় স্তরের ডোমেইন নামকে স্থানীয় ব্যবসা প্রতিষ্ঠান, সংস্থা, একাডেমিক প্রতিষ্ঠান ও সরকারি প্রতিষ্ঠানের সংকেত বহন করে।
বহিঃসংযোগ
Toppdomän
ধুলা পরিষ্কারকরণ
ধুলা পরিষ্কারকরণ মুসলিম অঞ্চলে করা একটি ধর্মীয় অনুষ্ঠান। এটি পবিত্র সমাধি, মসজিদ, শহীদের কবর, কাবা, ইমাম রেজা মাজার, গ্রন্থাগার, মসজিদ আল-হারাম ইত্যাদির মতো বিশেষ স্থানে পরিষ্কার করা, ঝাড়ু দেওয়া, ধোয়া এবং সুগন্ধি ছিটানো একটি আচার।
স্বপ্নপুরী (বিনোদন উদ্যান)
স্বপ্নপুরী বাংলাদেশের দিনাজপুর জেলায় অবস্থিত একটি কৃত্রিম চিত্তবিনোদন পার্ক।
অবস্থান
স্বপ্নপুরী রংপুর বিভাগের দিনাজপুর জেলার নবাবগঞ্জ উপজেলার আফতাবগঞ্জে অবস্থিত। যা উপজেলা সদর থেকে ১৫ কি:মি: উত্তর দিকে ৯ নং কুশদহ ইউনিয়ন পরিষদের অধীন খালিপপুর মৌজার মধ্যে পরে ।
ইতিহাস
কুশদহ ইউনিয়নের চেয়ারম্যান মো: দেলওয়ার হোসেন তার শ্রম ও অর্থের বিনিময়ে ১৯৮৯ সালে স্বপ্নপুরীর কাজ শুরু করেন। বর্তমানে দিনাজপুর-৬ আসনের জাতীয় সংসদ সদস্য মো: শিবলি সাদিক এম. পি'র অধীনে এটি চালু আছে।
আয়োজন
এখানে বিভিন্ন রাইডস, চিড়িয়াখানা, রেস্ট হাউজ, বাগান, হ্রদ, বিশ্বের বিভিন্ন প্রজাতির মাছ, 'রংধনু' আর্ট গ্যালারি, 'মহা মায়া ইন্দ্রজাল' নামে জাদুর গ্যালারী এবং কেন্দ্রীয় পিকনিকের একটি কেন্দ্র আছে। ভি,আই,পি, রেস্ট হাউস ১০টি, মধ্যম শ্রেণীর ১৪ টি এবং অন্যান্য ০৮ টি রেষ্ট হাউস নির্মাণ করা হয়েছে। বর্তমানে আরও রেষ্ট হাউস নির্মাণসহ স্বপ্নপুরীর উন্নয়নের কাজ চলছে। কেবলকার, ঘোড়ারগাড়ী, চিড়িয়াখানা, কৃত্রিম চিড়িয়াখানা, কৃত্রিম মস্য জগত , রেষ্টুরেন্ট আছে। এখানে কৃত্রিম মাছ এবং বিভিন্ন প্রাণীদের সঙ্গে, বিশ্বকে খুঁজে পেতে পারেন।  বিনোদনের জন্য রয়েছে ছোট অনেক রাইডস।  কৃত্রিম লেকে স্পিডবোটে চড়ে নিতে পারেন দুরন্ত অভিজ্ঞতা। প্রাণিজগতের, এমি, মোরাল, ডাইনোসর, কাব্যপ্রতিভা এবং অনেক অন্যান্য প্রাণীর মতো কিছু প্রাণীর কৃত্রিম মূর্তিও রয়েছে।  ভাস্কর্য এবং চিত্রকলার বিভিন্ন ধরনের জন্য 'রংধনু' আর্ট গ্যালারি,. 'মহা মায়া ইন্দ্রজাল' এ, জাদু উপভোগ করতে পারেন। বিভিন্ন ধরনের প্রাণী দ্বারা চিড়িয়াখানা পূর্ণ । কেউ পরিবার সহ কৃত্রিম  প্রাকৃতিক সৌন্দর্য এবং কার্যক্রম এই পর্যবেক্ষক সঙ্গে তার পুরো দিনে ভোগ করতে পারেন। এখানে প্রতি বছর প্রচুর দর্শক  আসে।
জিরাতি
জিরাতি দ্বারা সাধারণতঃ ফসলী জমি চাষাবাদ ও ভোগ-দখলের সাথে সংশ্লিষ্ট একটি শ্রেণিকে বুঝানো হয়ে থাকে। প্রাক্-ঔপনিবেশিক আমলে হতে শুরু করে বর্তমানেও এই ব্যবস্থাটি চালু রয়েছে; যদিও ক্ষেত্রবিশেষে এর প্রয়োগ ও ব্যবহার পরিবর্তন হয়েছে।
ব্যুত্‌পত্তি
জিরাত একটি আরবি শব্দ যার অর্থ চাষোপযোগী জমি অথবা যে জমিতে কর দান করার ফলশ্রুতি বসতি স্থাপন করার অনুমতি লাভ করা গিয়েছে। মূলতঃ মধ্যযুগের মুগল দলিলাদিতে অনাবাদি ও আবাদি জমির মধ্যকার ব্যবহারগত বৈপরিত্য বুঝাতে আবাদি জমিকে জিরাত শব্দটি দ্বারা নির্দেশ করা হতো; যা ব্যবহারগত দিক থেকে বসত ভিটা বা বাগান করার কাজে ব্যবহূত জমি খজনা আদায় ও চিহ্নিত করের ক্ষেত্রে আলাদা একটি বৈশিষ্ঠ্যে হিসাবে বিবেচিত হতো।
ইতিহাস
প্রথম দিকে, বাংলায় প্রাক্-ঔপনিবেশিক ও ঔপনিবেশিক আমলে, আবাদি জমির ধরণ বুঝাতে জিরাতি শব্দটি ব্যবহৃত হলেও সতেরো শতকের প্রথম থেকে এই শব্দটির অর্থ ও প্রয়োগে পরিবর্তন পরিলক্ষিত হতে থাকে যখন বিহার অঞ্চলের জিরাতি জমি ফসলি জমি হিসেবে এবং বাংলায় এটি আবাদি জমি হিসাবে পরিচিতি লাভ করে। তখন থেকে কৃষিজ পন্যের মৌসুমে অন্যগ্রাম ও এলাকা থেকে আসা রায়তদের দ্বারা চাষ করা জমি বুঝানোর জন্য জিরাতি শব্দটি ব্যবহৃত হতে থাকে যারা ফসল ফলানোর মৌসুমের শুরুতে আসত এবং ফসল ওঠানোর পর নিজ বাড়িতে ফিরে যেত। বর্তমানে, বাংলাদেশের উত্তর-পূর্ব অঞ্চলে হাওর এলাকায় এসে অস্থায়ী কাঁচা ঘর তৈরি করেন সেখানে বসবাস করে চাষাবাদ করে থাকেন।
বর্তমান কর্মপদ্ধতি
বর্তমানে, জিরাতি হিসাবে যারা কাজ করেন তারা সাধারণতঃ বাংলা সনের কার্তিক থেকে বৈশাখ মাস পর্যন্ত - বছরের এই অর্ধেক সময় এই কার্যে লিপ্ত থাকেন। হাওরে এলাকায় বোরো ধানের জমি তৈরি করা, চারা রোপণ, সেচ, পরিচর্চা থেকে শুরু করে ধান কাটা, মাড়াই, ঝাড়াইয়ের কাজ সম্পন্ন করে পারিশ্রমিক হিসাবে নতুন ধান সঙ্গে নিয়ে বৈশাখ-জ্যৈষ্ঠ মাসে নিজ বাড়িতে ফেরেন তারা।
বিছে
thumb|বিছে বিছে সন্ধিপদ পর্বের বহুপদ (myriapoda) উপপর্বের অন্যতম সদস্য- দ্রতগামী স্থলচর পোকা। ঢাকা নর্দমা ইত্যদি অন্ধকার জায়গায় পাওয়া যায়।
ইংরেজি নাম Centipede-এর মানে "শতপদ", যদিও নামটি ভুল। পরিণত (adult) বিছের ১৫ থেকে ১৯১টি দেহভাগ থাকে, কিন্তু এখনও কোনও জোড় সংখ্যক (যেমন ৫০) দেহভাগ বিশিষ্ট বিছে পাওয়া যায় নি। প্রতিটি দেহভাগে একজোড়া বিষাক্ত পা (maxipod) আছে। প্রথম বক্ষভাগের (মাথার শূঁড় না) পা সম্মুখবর্তী হয়ে দাঁড়া তৈরি করেছে।
বিছের শরীর উপরনিচে চ্যাপ্টা, কেন্নোর গোল। দ্রতগামী বিছের প্রতিটি দেহভাগে একজোড়া বিষাক্ত পা আছে। কেন্নোর প্রথম কয়কটি ছাড়া প্রতিটি দেহভাগে দুইজোড়া পা আছে; কেন্নোর বিষ নেই ও গতি মন্থর।
লেজারের সাহায্যে চক্ষু শল্যচিকিৎসা
লেজারের সাহায্যে চক্ষু শল্যচিকিৎসা হচ্ছে এক প্রকার প্রতিসারক শল্যচিকিৎসা যা নিকটদৃষ্টি, দীর্ঘদৃষ্টি, অ্যাস্টিগম্যাটিজম সমস্যা ঠিক করার উদ্দেশ্যে পরিচালিত হয়। একে ইংরেজিতে লেজার অ্যাসিস্টেড ইন সিটু কেরাটমাইলিউসিস (Laser-ASsisted In situ Keratomileusis) বা সংক্ষেপে ল্যাসিক (LASIK) বলা হয়, যার বাংলা অনুবাদ "লেজারের সাহায্যে মূল অবস্থানে নেত্রস্বচ্ছ ক্ষোদন"। লেজারের সাহায্যে অস্ত্রোপচার একজন চক্ষু চিকিৎসক দ্বারা পরিচালিত হয় যিনি দৃষ্টি নিখুঁত করার উদ্দেশ্যে লেজার বা মাইক্রোকিরাটোম যন্ত্র ব্যবহার করে রোগীর চোখের নেত্রস্বচ্ছ তথা কর্নিয়ার আকার পরিবর্তন করেন। বেশিরভাগ মানুষের ক্ষেত্রে ল্যাসিক, চশমা ও কন্টাক্ট লেন্স ব্যবহারের একটি বিকল্প হিসেবে কাজ করে। ল্যাসিকের ফলে সৃষ্ট পরিবর্তন অপরিবর্তনীয়।
আলোকপ্রতিসারক কিরাটেক্টোমি (পিআরকে) এবং ল্যাসেক নামক আরও দুইটি দৃষ্টি সংশোধনীমূলক অস্ত্রোপচার ল্যাসিকের সাথে যথেষ্ট সাদৃশ্যপূর্ণ। এই সবগুলো প্রক্রিয়াতেই দৃষ্টির প্রতিসারক সমস্যা দূরকল্পে রশ্মীয় কিরাটেক্টোমি প্রক্রিয়া ব্যবহৃত হয়। যেসকল রোগীর মধ্যম থেকে উচ্চ মাত্রার নিকটদৃষ্টির সমস্যা রয়েছে বা চোখে সরু কোণা রয়েছে তাদের ক্ষেত্রে ল্যাসিক ও পিআরকে-এর মাধ্যমে সমস্যা কাটিয়ে ওঠা সম্ভব না হওয়ায়, ফ্যাকিক ইন্ট্রাওকুলার লেন্স এক ধরনের বিকল্প হতে পারে। ২০১৮ সাল পর্যন্ত ৯৫ লক্ষ আমেরিকান এবং সারা পৃথিবীতে ১৯৯৫ থেকে ২০১৬ পর্যন্ত ৪ কোটি মানুষ ল্যাসিক করিয়েছেন। তবে মার্কিন যুক্তরাষ্ট্রে ল্যাসিক করানোর পরিমাণ উল্লেখযোগ্যভাবে, প্রায় ৫০% হ্রাস পেয়েছে। ২০০৭ সালে যেখানে ১৫ লক্ষ মানুষ ল্যাসিক করিয়েছেন সেখানে ২০১৫ সালে এসে তার পরিমাণ দাড়িয়েছিলো ৬,০৪,০০০। কর্নিয়া গবেষণাপত্র ২০০৭ থেকে ২০১১ পর্যন্ত ল্যাসিক বিষয়ে কতোবার গুগুল অনুসন্ধান করা হয়েছিলো তার হার বের করার চেষ্টা করে। তাদের গবেষণায় এই সময়ের মধ্যে ল্যাসিক বিষয়ক অনুসন্ধান ৪০% হ্রাস পেয়েছিলো। যুক্তরাজ্য ও ভারতের ক্ষেত্রেও একই রকম ফলাফল পাওয়া যায়; উভয় দেশেই ল্যাসিক সংক্রান্ত অনুসন্ধান যথাক্রমে ২২% ও ২৪% হ্রাস পায়। তবে কানাডায় এই সময়ের মধ্যে ল্যাসিক বিষয়ক অনুসন্ধান ৮% বৃদ্ধি পায়। জনসাধারণের মাঝে ল্যাসিক বিষয়ক আগ্রহ কমার জন্য বেশ কতোগুলো কারণ দায়ী। এর মধ্যে রয়েছে প্রতিসারক শল্যচিকিৎসার উত্থান, ২০০৮ সালের অর্থনৈতিক মন্দা, এবং এফডিএ কর্তৃক ২০০৮ সালে প্রকাশিত ল্যাসিক বিরোধী প্রেস বিজ্ঞপ্তি, ইত্যাদি।
কায়স্থ
কায়স্থ হল সনাতন ধর্মালম্বীদের একটি জাতি বিশেষ। বাঙালি কায়স্থ হলেন একজন বাঙালি হিন্দু যিনি কায়স্থ সম্প্রদায়ের সদস্য। সমগ্র ভারতে কায়স্থদের ঐতিহাসিক জাতিগত পেশা ছিল লেখক, প্রশাসক, মন্ত্রী এবং রেকর্ড-রক্ষক; বাংলার কায়স্থরা, ব্রাহ্মণ ও বৈদ্য দের সাথে ঐতিহাসিকভাবে তিনটি 'উচ্চজাতি'-র মধ্যে গণ্য হয়। সেন আমলে বিশেষ করে এগারো শতকের দিকে, কায়স্থরা একটি বৃহৎ সম্প্রদায় হিসেবে আত্মপ্রকাশ করে। ঔপনিবেশিক যুগে, একচেটিয়াভাবে না হলেও বাংলার ভদ্রলোক শ্রেণীর একটা বড়ো অংশ এই বর্ণ থেকে উঠে এসেছিল, যারা পশ্চিমবঙ্গে একটি যৌথ আধিপত্য বজায় রেখেছে।
এই জাতির মানুষ মহারাষ্ট্র, উড়িষ্যাা, বাংলা ও উত্তর ভারতের বিভিন্ন জায়গায় বসবাস করে।
ইতিহাস
বাংলার সামাজিক ও ধর্মীয় নিদর্শনগুলি ঐতিহাসিকভাবে উত্তর ভারতের গোঁড়া হিন্দুদের কেন্দ্রস্থল থেকে স্বতন্ত্রভাবে আলাদা ছিল এবং এটি সেখানে বর্ণপ্রথার বিকাশের উপর প্রভাব ফেলে। বাংলা, গঙ্গা ও যমুনা নদীর মধ্যবর্তী ঐতিহ্যবাহী আর্যাবর্ত (আর্য) অঞ্চলের পূর্বে অবস্থিত হওয়ায় বহু শতাব্দী ধরে ব্রাহ্মণ্যবাদী গোঁড়ামির সম্পূর্ণ প্রভাব থেকে দূরে ছিল এবং সেখানে বৌদ্ধধর্মের প্রভাব প্রবল ছিল। খ্রিস্টীয় চতুর্থ শতাব্দীতে গুপ্ত সাম্রাজ্যের রাজত্বকালে, আর্য কায়স্থ এবং ব্রাহ্মণরা পদ্ধতিগতভাবে বৃহৎ পরিসরে উপনিবেশ স্থাপন করেছিল; কায়স্থদের রাজ্যের বিষয়গুলি পরিচালনা করতে সাহায্য করার জন্য গুপ্তদের দ্বারা আনা হয়েছিল। কিন্তু বৌদ্ধ ধর্মের প্রভাব পাল রাজবংশের বৌদ্ধ শাসকদের অধীনে অষ্টম থেকে একাদশ শতাব্দী পর্যন্ত অব্যাহত ছিল। উল্লেখ্য, কায়স্থরা তখনো একটি বর্ণে স্ফটিক হয়ে ওঠেনি এবং একটি পেশাদার সামাজিক গোষ্ঠী ছিল।
ভারতীয় ঐতিহাসিক, তেজ রাম শর্মার মতে, বাংলায় কায়স্থের কার্যালয় গুপ্ত যুগের (৩২০ থেকে ৫৫০ খ্রিস্টাব্দের আনুমানিক) আগে প্রতিষ্ঠিত হয়েছিল, যদিও সেই সময়ে কায়স্থের জাতি হিসেবে কোনো উল্লেখ নেই। তিনি লেখেন, "আমাদের শিলালিপিতে পাওয়া ব্রাহ্মণদের নাম কখনও কখনও অ-ব্রাহ্মণ্য উপনামে শেষ হয় যেমন ভট্ট, দত্ত এবং কুণ্ড ইত্যাদি, যা বাংলার শিলালিপিতে পাওয়া যায়। দত্ত, দাম, পালিত, পাল, কুণ্ড (কুন্ডু), দাস, নাগ এবং নন্দিনের মতো উপনামগুলি এখন বাংলার কায়স্থদের মধ্যে সীমাবদ্ধ কিন্তু ব্রাহ্মণদের মধ্যে নয়। বাংলায় আবিষ্কৃত প্রথম দিকের বেশ কয়েকটি এপিগ্রাফে প্রচুর সংখ্যক আধুনিক বাংলা কায়স্থ পরিচিতি সহ ব্রাহ্মণ নামগুলি লক্ষ্য করে, কিছু পণ্ডিত পরামর্শ দিয়েছেন যে বর্তমান বাংলার কায়স্থ সম্প্রদায়ে যথেষ্ট ব্রাহ্মণ উপাদান রয়েছে। মূলত কায়স্থ (লেখক) এবং বৈদ্য (চিকিৎসক) এর পেশাগুলি সীমাবদ্ধ ছিল না এবং ব্রাহ্মণ সহ বিভিন্ন বর্ণের লোকেরা অনুসরণ করতে পারে। তাই সম্ভবত ব্রাহ্মণরাই অন্যান্য বর্ণের সদস্যদের সাথে মিলে বাংলার বর্তমান কায়স্থ ও বৈদ্য সম্প্রদায় গঠন করেছিলেন।"
শর্মা আরও উল্লেখ করেছেন যে ঐতিহাসিক ভান্ডারকর উল্লেখ করেছেন যে একই উপাধিগুলি নগর ব্রাহ্মণদের দ্বারা ব্যবহৃত হয়।কিছু মধ্যযুগীয় সাহিত্যের উল্লেখ করে, রবীন্দ্র নাথ চক্রবর্তী উল্লেখ করেছেন যে এই ধরনের মধ্যযুগীয় গ্রন্থ অনুসারে, "কায়স্থরা নাগরা ব্রাহ্মণের বংশধর ছিলেন যাদের খ্রিস্টীয় অষ্টম শতাব্দীতে বাংলায় বিশাল বসতি ছিল"।
আরেক ঐতিহাসিক আন্দ্রে উইঙ্কের মতে, বর্ণটি প্রথম উল্লেখ করা হয় খ্রিস্টীয় 5-6 শতকের কাছাকাছি, এবং সেন রাজবংশের (11-12 শতক) সময়কালে এটি একটি পূর্ণাঙ্গ বর্ণে পরিণত হয়েছিল। এই সময়ে, এই শ্রেনীর কর্মকর্তা বা লেখকদের মধ্যে "অধিকারমূলক" ক্ষত্রিয় এবং বৃহত্তর সংখ্যাগরিষ্ঠ ব্রাহ্মণদের সমন্বয়ে গঠিত ছিল, যারা তাদের বর্ণ পরিচয় ধরে রেখেছিল বা বৌদ্ধ হয়েছিলেন। দক্ষিণ ভারতের মতো, বাংলায় স্পষ্টভাবে সংজ্ঞায়িত ক্ষত্রিয় বর্ণের অভাব ছিল। পাল, সেন, চন্দ্র এবং বর্মণ রাজবংশ এবং তাদের বংশধররা, যারা ক্ষত্রিয় মর্যাদা দাবি করেছিল, তারা কায়স্থ বর্ণের সাথে মিশে গেছে, যদিও তারাও "শূদ্র হিসেবে বিবেচিত হত"। রিচার্ড এম. ইটন মত দেন যে, এই রাজবংশের অবশিষ্টাংশগুলিকে অন্তর্ভুক্ত করার পর, কায়স্থ "অঞ্চলের বিকল্প ক্ষত্রিয় বা যোদ্ধা শ্রেণী" হয়ে ওঠে।
শেখর বন্দ্যোপাধ্যায়ও মনে করেন গুপ্ত যুগের পরে তারা জাতি হিসাবে আবির্ভূত হয়েছিল। বাংলায় শ্রেণী ও বর্ণের মধ্যে সংযোগের কথা উল্লেখ করে, বন্দ্যোপাধ্যায় উল্লেখ করেছেন যে কায়স্থরা ব্রাহ্মণ ও বৈদ্যদের সাথে, শারীরিক শ্রম থেকে বিরত থাকলেও জমি নিয়ন্ত্রিত করেছিল, এবং এইভাবে "বাংলার তিনটি ঐতিহ্যবাহী উচ্চ বর্ণের" প্রতিনিধিত্ব করেছিল। ইটন উল্লেখ করেছেন যে ভারতীয় উপমহাদেশে মুসলিম বিজয়ের পরেও কায়স্থরা "প্রভাবশালী ভূমি স্বত্বাধিকারী সম্প্রদায়" বা জমিদার হিসাবে অব্যাহত ছিল এবং এই অঞ্চলের পুরানো হিন্দু শাসকদের বংশধরদের অন্তর্ভুক্ত করেছিল।
প্রাচীন লিপি এবং শিলালিপিগুলি লেখক বা হিসাবরক্ষকদের এক শ্রেণীর রাজকীয় কর্মকর্তাদের লিপিবদ্ধ করে, যারা করণ বা কায়স্থ হিসাবে চিহ্নিত। লেক্সিকোগ্রাফার বৈজয়ন্তী (11 শতক খ্রিস্টাব্দ) কায়স্থ এবং করণকে সমার্থক বলে মনে করেন এবং তাদের লেখক হিসাবে চিত্রিত করেছেন। বাংলার দুটি মধ্যযুগীয় ধর্মগ্রন্থেও করণ নামক একটি জাতিগোষ্ঠীর উল্লেখ রয়েছে। কিছু বিশেষজ্ঞ করণ এবং কায়স্থ জাতিকে অভিন্ন বা সমতুল্য বলে মনে করেন। অন্যান্য বিশেষজ্ঞরা দাবি করেন যে করণ এবং কায়স্থ জাতিগুলি শেষ পর্যন্ত ভারতের অন্যান্য অংশের মতো বাংলায় একক জাতি গঠনের জন্য একত্রিত হয়েছিল।
১৯৩১ সালের জনগণনা অনুযায়ী মাত্র ১২.৭% কায়স্থ পরম্পরাগত পেশা অর্থাৎ কেরানীর কাজ করত। বাংলার প্রধান পেশা কৃষিকাজ হওয়ায় ৩৭.৬% কায়স্থ কৃষিকাজের সাথে যুক্ত ছিল। জাতির দিক থেকে শিক্ষার হারে কায়স্থরা তৃতীয় স্বাক্ষর সম্প্রদায় ছিল, বৈদ্য এবং ব্রাহ্মণদের পরবর্তীতে। বাংলার অন্যান্য 'উচ্চ জাতি'-র সাথে বাণিজ্য ও প্রশাসনিক কাজে তারা অন্যদের তুলনায় অনেক বেশি নিয়োজিত ছিল, তবে কর্মহীন ব্যক্তির সংখ্যা সবার মধ্যে প্রায় সমান ছিল।
বর্ণ মর্যাদা
বাংলার হিন্দু সম্প্রদায় কেবল দুটি বর্ণে বিভক্ত ছিল: ব্রাহ্মণ ও শূদ্র। তাই, যদিও বাঙালী কায়স্থ ও বৈদ্যদের ব্রাহ্মণদের সাথে উচ্চ সামাজিক মর্যাদা ছিল, তবুও তাদের আচার-অনুষ্ঠানের মর্যাদা কম ছিল, এডমন্ড লিচ এবং এস.এন. মুখার্জির মতে; যদিও অন্যান্য ঐতিহাসিকদের মতে তাদের আচার-অনুষ্ঠানের মর্যাদা একটি বিতর্কের বিষয় বলে মনে হয়।
ঔপনিবেশিক যুগ
ভারতীয় লেখক এবং পর্যবেক্ষকদের একটি সমীক্ষা বলছে যে কায়স্থদের সাথে পরিচিত অনেকেই তাদের দ্বিজ বা দ্বিজজাতীয় বলে মনে করতেন। বেলনয়েটের মতে, রবীন্দ্রনাথ ঠাকুর ক্ষত্রিয় বংশোদ্ভূতদের দাবিকে সমর্থন করেছিলেন, কারণ তাদের "প্রশাসনে সম্মান ও বিশিষ্টতা এবং সাক্ষরতার সামগ্রিক হার"। আবদুল শারর, যিনি তাদের সাথে ভালভাবে পরিচিত ছিলেন, তিনিও তাদের উচ্চ শিক্ষার হার উল্লেখ করে দ্বিজ উত্সের দাবিকে সমর্থন করেছিলেন যা একটি শূদ্র জাতি অর্জন করতে পারে না। যাইহোক, বাঙালি কায়স্থদের দ্বিজ মর্যাদা পাওয়ার দাবি ভারতীয় পর্যবেক্ষক যোগেন্দ্র নাথ ভট্টাচার্য দ্বারা সমর্থিত হয়নি, যিনি তাদের দাবী খন্ডন করার জন্য তাদের আচার-অনুষ্ঠানের উদ্ধৃতি দিয়েছিলেন। বাংলার ১৯৩১ সালের আদমশুমারির রিপোর্টে উল্লেখ করা হয়েছে যে, 'উন্নত-স্থানীয়' কায়স্থ সম্প্রদায় ক্ষত্রিয় মর্যাদা দাবি করেছে।
আধুনিক যুগ
প্রফেসর জুলিয়াস জে. লিপনার উল্লেখ করেছেন যে বাঙালি কায়স্থদের বর্ণের মর্যাদা বিতর্কিত, এবং বলেন যে কিছু বিশেষজ্ঞ মনে করেন যে তারা "দ্বিজ গোষ্ঠীর অন্তর্গত নয়, শূদ্রদের মধ্যে উচ্চ পদে রাখা হয়েছে; অন্যান্য বিশেষজ্ঞদের জন্য তারা ক্ষত্রিয়দের সাথে সমান, এবং দ্বিজ মর্যাদা দেওয়া হয়।" জন হেনরি হাটনের মতে, কায়স্থ বাংলার একটি গুরুত্বপূর্ণ জাতি, এই বর্ণটিকে এখন "সাধারণত দ্বিজ হিসাবে গণ্য করা হয়, এবং তারা নিজেকে ক্ষত্রিয় বলে দাবি করে, যদিও তারা সম্ভবত একশ বছর আগে সৎ শূদ্র হিসাবে বিবেচিত হত"। সান্যাল উল্লেখ করেছেন যে বাংলায় বৈশ্য ও ক্ষত্রিয় শ্রেণির অভাবের কারণে তথাকথিত "উচ্চ বর্ণ" সহ বাংলার সমস্ত অ-ব্রাহ্মণ জাতিকে শূদ্র হিসাবে বিবেচনা করা হত; বাঙালী কায়স্থরা তিনটি উচ্চ বর্ণের মধ্যে বিবেচিত হয় কারণ তাদের সামাজিক অবস্থান উচ্চ ছিল। লয়েড রুডলফ এবং সুজান রুডলফ উল্লেখ করেছেন যে রোনাল্ড ইন্ডেন (নৃবিজ্ঞানী), 1964-'65 সালের কিছু অংশ বাংলায় কাটানোর পরে, কায়স্থদের উপর তার গবেষণায় বলেছেন যে শহুরে শিক্ষিত "দ্বিজ জাতি" — কায়স্থ, বৈদ্য এবং ব্রাহ্মণদের মধ্যে আন্তঃবর্ণ বিবাহ বাড়ছে।
কুলীন কায়স্থ ও মৌলিক কায়স্থ
ইন্ডেনের মতে, "ভারতের অনেক উচ্চ বর্ণ ঐতিহাসিকভাবে শ্রেণী বা বংশে সংগঠিত হয়েছে"। বাঙালি কায়স্থ ১৫০০ খ্রিস্টাব্দের কাছাকাছি সময়ে ছোট উপ-জাতি এবং এমনকি ছোট শ্রেণীতে (কুল) সংগঠিত হয়েছিল। চারটি প্রধান উপজাতি ছিল দক্ষিণ-রাঢ়ী, বঙ্গজা, উত্তর-রাঢ়ী এবং বরেন্দ্র। দক্ষিণ-রাঢ়ী এবং বঙ্গজা উপজাতিগুলিকে আরও বিভক্ত করা হয়েছিল কুলীন (উচ্চ বংশ পদমর্যাদা) এবং মৌলিক, নিম্ন গোষ্ঠীর পদে। মৌলিকের আরও চারটি বিভাগ ছিল। উত্তর-রাঢ়ী এবং বরেন্দ্র তাদের উপজাতিতে বিভাজন নির্ধারণ করতে 'সিদ্ধ', 'সাধ্য', 'কাষ্ট' এবং 'অমূলজা' শব্দগুলি ব্যবহার করেছেন।
উৎপত্তি কিংবদন্তি
বেলনয়েট বলেছেন যে বাঙালি কায়স্থদের "প্রধান উত্তর ভারতীয় কায়স্থদের একটি শাখা হিসাবে দেখা হয়, তারা গ্রামাঞ্চলে বসতি স্থাপনের জন্য হিন্দু রাজাদের (900 খ্রিস্টাব্দ) অনুরোধে প্রাচীন রাজধানী কনৌজ থেকে বাংলায় অভিবাসন থেকে বংশের দাবি করে। ঘোষ, মিত্র এবং দত্তের সুপরিচিত নামের উপর। সময়ের সাথে সাথে তারা নিজেদেরকে একটি বৃহত্তর কায়স্থ গোষ্ঠীর গৌড় বিভাগ হিসাবে গড়ে তুলেছিল, যারা উত্তর ভারতীয় বংশোদ্ভূত বলে দাবি করেছিল"।
বাঙালী কায়স্থদের একটি উপজাতি কুলীন কায়স্থের একটি সম্পর্কিত পৌরাণিক কাহিনী রয়েছে যাতে বলা হয়েছে যে পাঁচজন কায়স্থ কনৌজের ব্রাহ্মণদের সাথে এসেছিলেন যাদের পৌরাণিক রাজা আদিসুর বাংলায় আমন্ত্রণ জানিয়েছিলেন। এই কিংবদন্তির একাধিক সংস্করণ বিদ্যমান, সবকটিই ঐতিহাসিকদের দ্বারা পৌরাণিক কাহিনী বা লোককাহিনী হিসাবে বিবেচিত হয় যার ঐতিহাসিক সত্যতা নেই। স্বরূপা গুপ্তের মতে এই কিংবদন্তি "... বাংলার একটি আধা-ঐতিহাসিক, সমাজতাত্ত্বিক আখ্যান হিসাবে স্থাপন করা হয়েছে এবং ঊনবিংশ শতাব্দীর শেষের দিকে এবং বিংশ শতাব্দীর প্রথম দিকে বর্ণ ও উপ-বর্ণের উত্স এবং সংযোগের বাস্তবতা ব্যাখ্যা করার জন্য স্থাপন করা হয়েছে।"
এই কিংবদন্তি অনুসারে, পাঁচটি মূল কায়স্থ বংশ হল বসু, ঘোষ, মিত্র, গুহ এবং দত্ত, যাদের মধ্যে প্রথম চারটি বংশ কুলীন কায়স্থ হয়েছিল।
তথ্যসূত্র
Citations
Bibliography
সিংহরাজ সংরক্ষিত বন
সিংহরাজ সংরক্ষিত বন হলো শ্রীলঙ্কা য় অবস্থিত একটি জাতীয় উদ্যান এবং জীববৈচিত্র্যপূর্ণ স্থান। এই বন আন্তর্জাতিকভাবে গুরুত্বপূর্ণ এবং ইউনেস্কো কর্তৃক বিশ্ব ঐতিহ্যবাহী স্থান রূপে স্বীকৃত।
ইন্টারন্যাশনাল ইউনিয়ন ফর কনজারভেশন অব নেচার (আইইউসিএন) অনুযায়ী, সিংহরাজ দেশের প্রাথমিক গ্রীষ্মকালীন রেইন ফরেস্টের মধ্যে শেষ টেকসই বন। এই বনের, ৬০%-এর বেশি বৃক্ষ সম্পূর্ণ স্থানীয় এবং বেশিরভাগই দুর্লভ বলে বিবেচনা করা হয়।
এই পার্বত্য ও অদূষিত রেইন ফরেস্টটির দুর্লভ জীববৈচিত্র্যকে ব্যবসা-বাণিজ্যের হাত থেকে বাঁচানোর জন্য, একে ১৯৭৮ সালে বিশ্ব জীবমন্ডল সংরক্ষণ স্বীকৃতি ও ১৯৮৮ সালে বিশ্ব ঐতিহ্যবাহী স্থান এর স্বীকৃতি দেওয়া হয়। সংরক্ষিত বনটির নামের অর্থ লায়ন কিংডম(সিংহের রাজ্য)।
বনটি পূর্ব থেকে পশ্চিম দিকে মাত্র ২১ কি.মি (১৩‌ মাইল) এবং উত্তর থেকে দক্ষিণ দিকে মাত্র ৭ কি.মি (৪.৩ মাইল) লম্বা। কিন্তু,জায়গাটি স্থানিকতা প্রজাতির উদ্ভিদ, উভচর প্রাণী, কীটপতঙ্গ, সরীসৃপ, পাখি জন্য স্বর্গস্বরূপ।
ঘন সবুজ উদ্ভিদের কারণে, বন্যপ্রাণীকে শুকনো-স্থানের ইয়ালা জাতীয় উদ্যানের মতো এত সহজে দেখা যায় না। এখানে, প্রায় ৩টি হাতি এবং ১৫ বা তার বেশি চিতাবাঘ আছে। এখানকার, সবচেয়ে সাধারণ ও বড় স্তন্যপায়ী প্রাণী হলো স্থানীয় বেগুণী মুখী বানর।
এখানকার, পাখিরা ভীতিহীন ভীমরাজ ও উচ্চ-শব্দকারী কমলা-ব্যবলার পাখির নেতৃত্বের সাথে মিশ্রিত পাখির ঝাঁকে বসবাস করে। শ্রীলঙ্কার ২৬টি স্থানীয় পাখি প্রজাতির মধ্যে, ২০টি রেইন ফরেস্ট প্রজাতি এখানে বসবাস করে যাদের মধ্যে লালমুখো মালকোহা,সবুজ-কউকাল এবং শ্রীলঙ্কান নীল দোয়েল।
সরীসৃপ শ্রেণির অন্তর্ভুক্ত হলো স্থানীয় সবুজ পিট ভাইপার এবং কুঁঁজো-নাকওয়ালা ভাইপার। এছাড়াও, এখানে উভচর প্রাণীর বিশাল বৈচিত্র্য, বিশেষত বৃক্ষের ব্যাঙ আছে। অমেরুদন্ডী প্রাণীর মধ্যে আছে স্থানীয় সোনাল, প্রজাপতি ও জোঁক।
সামাজিক সংহতি
সংরক্ষিত বনটি সীমান্তবর্তী বারোটির বেশি গ্রামের স্থানীয় লোকজন এর সাথে সুসংহত অবস্থায় আছে। উত্তর দিকে বড় প্রদেশ থাকায়, উত্তর দিকে অপেক্ষা দক্ষিণ দিকে বেশি গ্রাম আছে। স্থানীয়রা এখান থেকে ভেষজ ঔষধ, ভোজ্য ফল, বাদাম, মাশরুম এবং অ-কাষ্ঠল বন্য পণ্য (যেমন-মধু, মিষ্টি রসজাতীয় যা স্থানীয় ক্যারিওটা গণের পাম প্রজাতির বৃক্ষ থেকে সংগ্রহ করা হয়) সংগ্রহ করে। বৃক্ষ রসকে পরবর্তীতে গুড়ে, একধরনের স্থানীয় ভিনেগার, রূপান্তর করে। স্থানীয়রা অবসর সময়ে যখন কৃষিকাজে ব্যস্ত থাকে না,তখন তারা উপর্যুক্ত পণ্যগুলো আনার জন্য বনে যায়। পাশাপাশি, বনের চারপাশে বসবাসরত সকল মানুষের পানির উৎস হলো বনের ভেতর অবস্থিত ঝর্নার স্ফটিক বিশুদ্ধ পানি। প্রজন্ম ধরে, স্থানীয় জনগণেরা বনটির উত্তর থেকে দক্ষিণে লম্বা যাত্রার মাধ্যমে আদমের পাহাড়ে বার্ষিক তীর্থযাত্রায় যায়।
তালাণ্ডু রেলওয়ে স্টেশন
তালাণ্ডু রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলার তালাণ্ডুতে অবস্থিত।
অবস্থান
তালাণ্ডু রেলওয়ে স্টেশন হুগলী জেলার তালাণ্ডুতে অবস্থিত। এই স্টেশন থেকে পরবর্তী স্টেশন হল - খন্যান রেলওয়ে স্টেশন এবং পূর্ববর্তী স্টেশন হল - মগরা রেলওয়ে স্টেশন।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
রেলপথ
তালাণ্ডু রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। তালাণ্ডু রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
তালাণ্ডু রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
তালাণ্ডু রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।